নারদ কর্তার বিরুদ্ধে এবার পাল্টা মামলা। নিউমার্কেট থানায় ম্যাথিউ স্যামুয়েলের বিরুদ্ধে স্বামীর চরিত্র হননের অভিযোগ দায়ের করলেন কলকাতার মেয়র ও দমকলমন্ত্রী পত্নী রত্না চট্টোপাধ্যায়। অভিযোগের ভিত্তিতে তদন্ত শুরু করল কলকাতা পুলিসের গোয়েন্দা বিভাগ। নারদ কর্তাকে ডেকে জিজ্ঞাসাবাদের প্রস্তুতি নিচ্ছে কলকাতা পুলিস।
 ওয়েব ডেস্ক: নারদ কর্তার বিরুদ্ধে এবার পাল্টা মামলা। নিউমার্কেট থানায় ম্যাথিউ স্যামুয়েলের বিরুদ্ধে স্বামীর চরিত্র হননের অভিযোগ দায়ের করলেন কলকাতার মেয়র ও দমকলমন্ত্রী পত্নী রত্না চট্টোপাধ্যায়। অভিযোগের ভিত্তিতে তদন্ত শুরু করল কলকাতা পুলিসের গোয়েন্দা বিভাগ। নারদ কর্তাকে ডেকে জিজ্ঞাসাবাদের প্রস্তুতি নিচ্ছে কলকাতা পুলিস। ভোটের ঠিক আগে রাজনৈতিক উদ্দেশ্যে তাঁর স্বামীর ভাবমূর্তি ক্ষুন্ন করেছেন নারদ কর্ণধার ম্যাথিউ স্যামুয়েল। এই অভিযোগ জানিয়ে নিউমার্কেট থানার দ্বারস্থ মেয়র পত্নী রত্না চট্টোপাধ্যায়। fir -এ রত্না চট্টোপাধ্যায়ের অভিযোগ, ভোটের ফল প্রভাবিত করতেই মিথ্যে প্রচারের এই ষড়যন্ত্র। অভিযোগের ভিত্তিতে ভারতীয় দন্ডবিধির ৪ধারায় মামলা রুজু করেছে কলকাতা পুলিস। মন্ত্রী পত্নীর অভিযোগের ভিত্তিতে তদন্ত শুরু করেছে কলকাতা পুলিসের গোয়েন্দা বিভাগ। নগরপাল রাজীবকুমারের নেতৃত্বে তৈরি হয়েছে SIT বা বিশেষ তদন্তকারী দল। দলে থাকছেন ভারপ্রাপ্ত গোয়েন্দা প্রধান বিশাল গর্গ। তদন্তকারী অফিসারের দায়িত্ব দেওয়া হয়েছে অর্থনৈতিক অপরাধ দমন শাখার ACP পদমর্যাদার আধিকারিককে । তাঁকে সাহায্য করবেন গোয়েন্দা বিভাগ ও সাইবার ক্রাইম শাখার অফিসাররা। যদিও, তাঁর বিরুদ্ধে মামলা দায়েরকে বিশেষ গুরুত্ব দিচ্ছেন না  নারদ সিইও ম্যাথিউ স্যামুয়েল। তাঁর পাল্টা অভিযোগ, পুরোটাই পরিকল্পিত যড়যন্ত্র। পুলিস সূত্রে খবর, চলতি সপ্তাহেই নারদ নিউজের কাছে স্টিংয়ের গোটা ফুটেজ চেয়ে পাঠাবেন তদন্তকারীরা। ফুটেজের ফরেন্সিক পরীক্ষার পাশাপাশি, খতিয়ে দেখা হবে নারদ কর্তার রাজনৈতিক যোগাযোগও।